Diari Oficial de la Generalitat Valenciana


Sumari del DOGV 5064, del 04-08-2005 (2005/8970)

Informació pública del pla parcial modificat del Parc Empresarial Circuit de Cheste.
------------------------------------------------------------------------------------

### Dades del document

Número de DOGV
:   5064

Data del DOGV
:   04-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8970


Organisme emissor
:   Ajuntament de Cheste

Tipus de document
:   Anunci

Informació pública del pla parcial modificat del Parc Empresarial Circuit de Cheste. [2005/F8970]
  
Per mitjà d'este edicte, havent-se complit els tràmits oportuns, se sotmet a informació pública el pla parcial del Parc Empresarial Circuit de Cheste presentat en data 18 de juliol de 2005, modificat de conformitat amb els informes emesos durant la seua tramitació per les diferents administracions sectorials, especialment pel Ministeri de Foment i la Conselleria de Territori i Habitatge (Servei d'Avaluació Ambiental).
  
Les modificacions que s'introduïxen a este es consideren substancials, ja que:
  
- Afecta els accessos a la zona en suprimir l'accés directe des de l'Autovia A-3.
  
- Modifica l'àmbit inicialment previst, en excloure'n l'espai de 100 metres, inclòs en la zona d'afecció de l'Autovia A-3.
  
- Adscriu com a xarxa primària el sòl forestal i sòl adjacent, subjecte a protecció per efecte dels incendis ocorreguts els anys 1994 i 1997, en aplicació del que s'establix en l'article 2.4 de l'anterior Llei 4/1992, de la Generalitat Valenciana, sobre el Sòl No Urbanitzable.
  
- Ajusta, per tant, l'àmbit i l'aprofitament tipus a la nova circumstància. Els nous paràmetres són :
  
Àmbit: 919.839, 36 m².
  
Superfície adscrita: 119.225,07 m².
  
Aprofitament tipus: 0,344 m²t/m²s.
  
L'exposició pública es verifica mitjançant la publicació del present edicte en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana. S'advertix de la possibilitat de formular al·legacions, durant el termini d'un mes comptat a partir de l'endemà de la publicació de l'edicte en el Diari Oficial de la Generalitat Valenciana.
  
Tota la documentació i l'expedient administratiu corresponent es podran consultar a les oficines municipals (Departament d'Urbanisme), i es poden presentar les al·legacions que estimen pertinents durant el termini esmentat en el paràgraf anterior.
  
Transcorregut el termini indicat, si no es presentaren al·legacions, el pla parcial modificat del Parc Empresarial Circuit de Cheste s'entendrà provisionalment aprovat per l'ajuntament, i s'elevarà tot seguit a la Conselleria de Territori i Habitatge per demanar-ne l'aprovació definitiva, de conformitat amb el que s'establix en els articles 54, 47.7 i 49.2 de la Llei Reguladora de l'Activitat Urbanística, i la seua declaració d'impacte ambiental, de conformitat amb el que es preveu en l'article 85.A).c) del Reglament de Planejament de la Comunitat Valenciana.
  
Cosa que us comunique perquè en prengueu coneixement i als efectes corresponents. Se us advertix que esta resolució és de tràmit i no s'hi pot interposar cap recurs, sense perjuí que es puguen presentar totes les al·legacions, escrits, recursos o accions que s'estimen pertinents.